**ΙΑΝΟΥΑΡΙΟΥ 26.**

**ΚΛΗΜΕΝΤΟΣ ΟΣΙΟΥ ΤΟΥ ΕΝ ΤΩ ΟΡΕΙ ΤΟΥ ΣΑΓΜΑΤΑ.**

**ΑΚΟΛΟΥΘΙΑ ΚΑΙ ΠΑΡΑΚΛΗΤΙΚΟΣ ΚΑΝΩΝ**

**ΜΙΚΡΟΣ ΕΣΠΕΡΙΝΟΣ**

**Προσόμοια. Ήχος δ’. Των ουρανίων ταγμάτων.**

Η Ιερά Σαγματίου, Μονής ομήγυρις, υπερβαλλόντως κόσμει, ιεραίς μελωδίαις, κάραν σου την θείαν και θαυμαστήν, ουρανόθεν ης έλαχεν, Κλήμεντος και ταύτην σεμνοπρεπώς, νυν κυκλούσα δοξολόγησον. [Δις]

Λαμπροφανής και πανένδοξος ανατέταλκεν, εν τη Ελλάδι πάση, η πανέορτος μνήμη, Κλήμεντος Αγίου, διόπερ λαμπρώς, εορτάζει κατέχουσα, την πανσεβάσμιον κάραν, και των δεινών, αιτουμένων, απολύτρωσιν.

Δεύτε προσπτύξασθε πάντες οι νόσους έχοντες, την σεβασμίαν κάραν, Κλήμεντος του Οσίου, βρύει γαρ ιάσεις παντοδαπάς, τοις εν πίστει προσψαύουσι, και τα του σώματος πάθη και της ψυχής, θεραπεύει θεία χάριτι.

**Δόξα. Ήχος πλ. Δ’.**

Οσίων τους ακραίμονας, και παμφαείς φωστήρας της οικουμένης, εν ύμνοις τιμήσωμεν πιστοί, Κλήμεντα συν τω Γερμανώ, και Χριστώ εκβοήσωμεν χαρμονικώς. Εύσπλαγχνε Κύριε, παράσχου τω λαώ σου, ικεσίαις των Οσίων, άφεσιν των αμαρτιών και μέγα έλεος.

**Και νυν. Θεοτοκίον.**

Ανύμφευτε Παρθένε, η τον αφράστως συλλαβούσα σαρκί, Μήτερ Θεού του Υψίστου, των ικετών παρακλήσεις, δέχου Πανάμωμε, η πάσι χορηγούσα, καθαρισμόν των πταισμάτων, νυν τας ημών ικεσίας προσδεχομένη, δυσώπει σωθήναι πάντας ημάς.

**Φως ιλαρόν. Προκείμενον.**

**Στιχηρά. Ήχος β’.**

Χριστέ Παμβασιλεύ, ειρήνην τω λαώ σου, και έλεος παράσχου, Κλήμεντος πρεσβείαις και πάντων των Αγίων Σου.

Στ.: Τίμιος εναντίον Κυρίου…

Αένναον πηγή, ιάσεων παντοίων, την πάντιμον σου κάραν, Κλήμεντα τρισμάκαρ, Θεός πιστοίς ανέδειξε.

Στ.: Καυχήσονται Όσιοι εν δόξη…

Πρέσβευε εκτενώς, υπέρ του σου ποιμνίου, Κλήμης θεόφρων Πάτερ, ρυσθήναι των παγίδων, εχθρού του πολεμήτορος.

**Δόξα. Όμοιον.**

Δόξα σοι Βασιλεύ, Παντάναξ, πλουτοδότα, πανεύσπλαγχνε τω δόντι, Κλήμεντα σοις δούλοις, ως πλούτον αναφαίρετον.

**Και νυν. Όμοιον.**

Χαίρε η την χαράν του κόσμου δεξαμένη, Χριστόν τον ζωοδότην, και παύσασα την λύπην, Παρθένε της Προμήτορος.

**Νυν απολύεις. Τρισάγιον.**

**Απολυτίκιον. Ήχος α’.**

Τον πλούτον και την δόξαν του ματαίου αιώνος εμίσησας θεόφρων, οσιώτατε Κλήμης, και όρος κατέλαβες τραχύ, εν ω προσομίλεις τω Θεώ, δια τούτο συνελθόντες, επαξίως ευφημούμεν σε: δόξα τω σε δοξάσαντι Χριστώ, δόξα τω σε στεφανώσαντι, δόξα τω ενεργούντι δια σου πάσι ιάματα.

**Δόξα. Και νυν.**

Του Γαβριήλ φθεγξαμένου…

Απόλυσις.

**ΜΕΓΑΣ ΕΣΠΕΡΙΝΟΣ**

Προσόμοια. Ήχος β`. Ποίοις ευφημιών στέμμασι. Ποίοις οι ευσεβείς άσμασι, επαινέσωμεν τον θεοφόρον, τον αστροφανέντα τοις πέρασι, και φωτί θαυμάτων αυγάζοντα, των πιστών ψυχάς τε, και καρδίας αστέρα, αειλαμπή θείον Κλήμεντα, φωστήρα, της Εκκλησίας διαυγέστατον, των μοναζόντων το κλέος, ον τω στέφει νίκης ως νικήσαντα τον εχθρόν, Χριστός εστεφάνωσεν, ο έχων το μέγα έλεος.

Ποίοις ευφημιών στέμμασι, καταστέψωμεν τον θεοφόρον, τον της Βοιωτίας υπέρμαχον, θησαυρόν τε όντως ασύλητον, και αεί θερμότατον προστάτην, κινδύνων, και δεινών αυτήν ρυόμενον, λοιμού τε, την απειλήν εξαφανίζοντα, ταις ευπροσδέκτοις πρεσβείαις, δι ων ημίν ίλεον, απεργάζεται τον Χριστόν, τον παρέχοντα τω κόσμω, ειρήνην και το μέγα έλεος.

Ποία πνευματικά άσματα, νυν προσάξωμεν σοι θεοφόρε` βίον γαρ ασκήσας ισάγγελος, και Θεώ απαύστως ενούμενος, προς τα υπερκόσμια μετέβης, την δόξαν κατανοών την ανεκλάλητον, ταμείον κατασκευάσας θαυματόβρυτον, την σεβασμίαν κάραν σου, ευφροσύνης πλήρες, τοις πιστεύουσι παρασχών, εν ω και προστέχοντες, θείαν χάριν αρρυόμεθα.

**Έτερα. Ήχος ο αυτός. Ότε εκ του ξύλου.**

Δεύτε Βοιωτίας οι πιστοί, δράμωμεν προθύμως και πόθω, το του Σωτήρος Ναώ, ύμνους αναπέμψωμεν τω ευεργέτη Θεώ, τω μεγάλως δοξάσαντι, υστέροις εν χρόνοις, τούτον τον αυτού υπηρέτην, όνπερ και προστάτην παρέσχε, πάσι τοις αυτώ προστέχουσιν εκ πίστεως.

Κάραν σου θεόφρων την σεπτήν, σκεύος απειργάσω χαρισμάτων και ουρανίων ηθών, πόνοις της ασκήσεως, και θείον όργανον, δωρεών των του Πνεύματος, αείμνηστε

Πάτερ, όθεν θαυματόβρυτον ο στεφοδότης Χριστός, δώρον αυτήν δέδωκε, πάσι τοις πανευλαβώς κεκτημένοις, πρέσβυν τε θερμόν θείε Κλήμης.

Χάρις η του Πνεύματος ημάς, Πάτερ η εν σοι ενοικούσα φαιδρώς συνήγαγεν, άσμασι προτρέπουσα, την θείαν μνήμην σου, την σεπτήν και χαρμόσυνον, αισίως τιμήσαι,

χάριτος και πρόξενον, θεόφρων Όσιε` όθεν προσφωνούμεν σε σκέπε , τους προσκαλουμένους σε πόθω από των δεινών και περιστάσεων.

**Δόξα. Ήχος πλ’. Β.**

Σήμερον ως αστέρες εξέλαμψαν οι Πατέρες, Κλήμης και Γερμανός οι τρισόλβιοι, καταυγάζοντες ημών τας διανοίας, και ψυχικάς κηλίδας αποκαθαίροντες, τη του Πνεύματος θεία χάριτι` διο συνελθόντες αδελφοί, και τη σορώ, των λειψάνων αυτών περικυκλούντες, ευλαβώς ασπασόμεθα, αγιασμόν αρυσάμενοι.

**Και νυν.**

Τις μη μακαρίσει σε…

Φως ιλαρόν. Προκείμενον.

**Αναγνώσματα. Σοφία Σολομώντος**

Δικαίων ψυχαί εν χειρί Θεού και ου μη άψηται αυτών βάσανος˙ έδοξαν εν οφθαλμοίς αφρόνων τεθνάναι` και ελογίσθη κάθοδος η έξοδος αυτών και η αφ’ ημών πορεία

σύντριμμα, οι δε εισίν εν ειρήνη˙ και γαρ εν όψει αυτών εάν κολασθώσιν, η ελπίς αυτών αθανασίας πλήρης, και ολίγα παιδευθέντες μεγάλα ευργετιθήσοντα˙ότι ο Θεός επείρασεν αυτούς, και εύρεν αυτούς αξίους εαυτού˙ ως χρυσόν εν χωνευτηρίων εδοκίμασεν αυτούς, και ως ολοκάρπωμα θυσίας προσεδέξατο αυτούς, καιεν καιρώ επισκοπής αυτών αναλάμψουσι, και ως σπινθήρες εν καλάμι διαδραμούνται, κρινούσιν έθνη και κρατήσουσι λαών, και οι πίστοι εν αγάπη προσμενούσιν αυτώ˙ ότι χάρις και έλεος εν τοις οσίοις αυτού, και επισκοπή εν τοις εκλεκτοίς αυτού.

**Σοφία Σολομώντος.**

Δίκαιοι εις τον αιώνα ζώσι˙ και εν Κυρίω ο μισθός αυτών, και η φροντίς αυτών παρά Υψίστω˙ δια τούτο λήψονται το βασίλειον της ευπρεπείας, και το διάδημα του κάλους εκ χειρός Κυρίου˙ ότι τη δεξία αυτού σκεπάσει αυτούς. Και τω βραχίονι υπερασπιεί αυτών. Λήψεται πανοπλίαν τον ζήλον αυτού, και οπλοποιήσει την κτίσιν εις άμυνα εχθρών˙ ενδύσεται θώρακα δικαιοσύνης, και περιθήσεται κόρυθα, κρίσιν ανυπόκριτον λήψεται ασπίδα ακαταμάχητον, οσιότητα οξυνεί δε απότομον οργήν εις ρομφαίαν συνεκπολεμήσει δε αυτώ ο κόσμος επί τους παράφρονας πορεύσονται εύστοχοι βολίδες αστραπών και ως από ευκύκλου τόξου των νεφών επισκοπών

αλούνται και εκ πετροβόλου θυμού πλήρεις ριφίζονται χάλαζαι αγανακτήσει κατ’ αυτών ύδωρ θαλάσσης ποταμοί δε συγκλύσουσιν αποτόμως αντιστήσεται αυτής

πνεύμα δυνάμεως και ως λαίλαψ εκλιμήσει αυτούς και ερημώσει πάσαν την γην ανομίαν, και η κακοπραγία περιστρέψει θρόνους δυναστών ακούσατε ουν βασιλείς

και σύνεται μάθετε δικασταί περάτων γης ενωτίσασθε οι κρατούντες πλήθους, και γεγαυρωμένοι επί όχλοις εθνών` ότι εδόθη παρά Κυρίου η κράτησις ημών, και η δυναστεία παρά Υψίστου.

**Εις την λιτήν. Ήχος α’.**

Ευφραίνου εν Κυρίω στίχος των μοναζόντων, η ποίμνη δε χόρευε, Χριστού η εν Βοιωτία, τον μέγιστον Κλήμεντα σοφόν ασκητήν, και υπέρλαμπρον της ευσεβείας,

εν κόλποις κατέχουσα ως θησαυρόν, ανάμνησον των αυτού κατορθωμάτων τους αγώνας και κήρυττε τα θαύματα τα τελούμενα, απαύστως και ευχαρίστως τω Πατρί ανάκραξον, Κύριε δόξα σοι.

**Ήχος β’.**

Ηγάπησας θεοφόρε την ανωτάτην φιλοσοφίαν, και έξω κόσμου εγένου, ζων υπέρ τα ορώμενα και έσοπτρον ακηλίδωτον, Θεού θείον ανεδείχθης, και ων αεί ηνωμένος

φωτί, φως ανελάμβανες, και τρανότερον του μακαρίου έτυχες τέλος, πρεσβεύων υπέρ των ψυχών ημών.

**Ήχος γ’.**

Εν τη υπομονή σου τον μισθό σου Όσιε Κλήμης εκέκτησο, τα γαρ σαρκός πάθη τοις της ασκήσεως πόνοις, καθυποτάξας μακάριε, τους Αγίου Πνεύματος ναός έμψυχος

εχρημάτισας, και παρ’ Αυτού των θαυμάτων λαβών την ενέργειαν ηξιώθη, του θεραπεύει τας νόσους των πιστώς σου τελούντων τα μνημόσυνα.

**Ήχος δ’.**

Δοξάζομεν σου Χριστέ, την προς ημάς εν σαρκί οικονομίαν, ότι δι αυτής χάριτι σου, καταγνώσας τον θεόφρονα Κλήμεντα, εις πάντα κόσμον αυτόν εθαυμάστωσας,

ασθενούντων υπέδειξας ιατρόν, ελατήρα των δαιμόνων, καταπονουμένων βοηθόν, τον εν ανάγκαις υπέρμαχον, των κήπων και χωρών και αμπέλων φύλακα, διώκτην των καρποφθόρων εντόμων και πάντων των τιμώντων, το ιερόν αυτού όνομα, προστάτην θερμότατον, και εκτενώς δυσωπούντα, σωθήναι τας ψυχάς ημών.

**Ήχος πλ. Α’.**

Όσιε πάτερ, καλήν εφεύρες κλίμακα δι ης ανήλθες εν τω ύψει, εν ω εύρεν Ηλίας άρμα πυρός αλλ’ εκείνος μεν την άνοδον άλλοις ουκ έλιπε, συ και μετά θάνατον έχεις τον στύλον σου. Ουράνιε άνθρωπε, επίγειε άγγελε, φωστήρ ακοίμητε της οικουμένης, Κλήμης παμμακάριστε, πρέσβευε του σωθήναι τας ψυχάς ημών.

**Δόξα. Ήχος πλ. Α’.**

Εορτήν χαρμόσυνον εορτάζει σήμερον Σαγματίου Όρος, εν ω φιλέορτοι, Οσίου νεοφανούς, μνήμην τελούντες, Κλήμεντος του έτι τούτου ανατείλαντος και συγκαλούντες τας φίλας και γείτονας μονάς Μυοπόλεως και Δομπού, την μεν ως εν τοις άλλοις οις κέκτηται, Μελέτιον αυχούσαν τον πολυθαύμαστον, την δε ως τον θαυματουργόν έχουσαν νέον Σεραφείμ, συνευφρανθώμεν πνευματικώς και πανηγυρίσωμεν θεοπρεπώς, μεθ` ων και ημείς ψάλλοντες είπωμεν, ο εν Αγίοις θαυμαστός Κύριος, ταις αυτών ικεσίαις, τα επί γης των ορθοδόξων συστήματα, εκ παντοίων κινδύνων λύτρωσαι, και της ουρανίου σου βασιλείας αξίωσον ως φιλάνθρωπος.

**Και νυν. Θεοτοκίον.**

Ανύμφευτε Παρθένε…

**Στιχηρά. Ήχος πλ. Α’. Χαίροις ασκητικώς…**

Χαίροις ο Σαγματίου φρουρός, και μοναζόντων των εκεί ο παράκλητος, διώκτης των πολεμίων, και πειρατών ασεβών κατά των οποίων τα ορμήματα ζητούντων εκάστοτε

εξαρπάσαι σπαράξαι τε, αναχαιτίζων κραταιά αντιλήψει σου, και προπύργιον της μονή ενδεικνύμενος όντως ακαταμάχητος, και στύλος και στήριγμα των ιερώς ασκουμένων, υπογραμμός τε σωτήριος, και τύπος υπάρχων Κλήμης διο σε νυν μακαρίζουσι.

Στ.: Τίμιος εναντίον Κυρίου…

Χαίροις της Εκκλησίας Χριστού, αστήρ ο μέγας, ο αεί διαυγέστατος, τω κάλλει ωραϊσμένος, της ισαγγέλου ζωής, αρετών ταις θείαις λαμπηδόσι, ψυχή τε και σώματι,

καθαρός δι ασκήσεως, Τριάδος όντως τω φωτί λαμπρυνόμενος, ο ταις εκλάμψεσι, των ενθέων σου πράξεων, άπασι την σεβάσμιον, εμφαίνων απόλαυσιν, διαγωγής εναρέτου, ευφραινομένης τον Κύριον, αυτόν εκδυσώπει, παράσχειν τοις σε τιμώσι, το μέγα έλεος.

Στ.: Μακάριος ανήρ…

Κλίμαξ ουρανομήκης σαφώς, η πολιτεία σου θεόφρων γεγένηται, δι ήσπερ προς ύψος ήρθης, και τω Δεσπότη Χριστώ, ομιλείν παμμάκαρ κατηξίωσαι, τον νουν ελλαμπόμενος, ταις εκείθεν ελλάμψεσι μαρμαρυγαίς δε, ταις αυτού φωτιζόμενος, την ισάγγελον, εκομίσω φαιδρότητα ω και νυν παριστάμενος, ικέτευε Όσιε, τους εκτελούντας την θείαν και πανσεβάσμιον μνήμην σου, συν σοι παραστήναι, και τω κόσμω δωρηθήναι το μέγα έλεος.

**Δόξα. Ήχος πλ. Α’.**

Δεύτε φιλεόρτων το σύστημα, δεύτε και χορείαν στησόμεθα, δεύτε το ημέτερον καύχημα, Κλήμεντα τιμήσωμεν, και τοις άσμασιν ως άνθεσιν, τούτον καταστέψωμεν,

ούτως γαρ από βρέφους ειλικρινώς τον όντως Δεσπότην ποθήσας τα πάντα κατέλιπε, τον πλούτον και την δόξαν. Όθεν και τον σταυρόν επ` ώμων αράμενος, οπίσω αυτού, καθάπερ έλαφος διψώσα προσέδραμεν εκ του χειμάρρουν της τρυφής, νοερώς ποτιζόμενος, και τα πάθη της σαρκός, νηστείας και αγρυπνίας καταμαράνας, χάριν θαυμάτων, παρά Θεού πλουσίως απήλειφε, πνεύματα πονηρίας διώκειν, και νοσούντων τας ιάσεις παρέχειν και νυν παριστάμενος τω παντάνακτι Χριστώ, αδιαλείπτως πρεσβεύει, υπέρ ημών των τελούντων, αυτού το μνημόσυνον.

**Και νυν. Θεοτοκίον.**

Μακαρίζομεν σε Θεοτόκε Παρθένε και δοξάζομεν σε οι πιστοί κατά χρέος, την πόλιν την άσειστον, το τείχος το άρρηκτον, την αρραγή προστασίαν, και καταφυγή

των ψυχών ημών.

Νυν απολύεις. Τρισάγιον.

Απολυτίκιον.

**ΟΡΘΡΟΣ**

**Μετά την α’ στιχολογία. Κάθισμα. Ήχος α’. Τον τάφον σου Σωτήρ**

Υμνούμεν την σεπτήν και αγίαν σου μνήμην, την πάσι τοις πτωχοίς, χορηγούσαν αφθόνως, την ίασιν μακάριε, τοις εκ πόθου κραυγάζουσι, σώσον Άγιε, ημάς τους δούλους σου σώσον, ταις πρεσβείαις σου, ταις προς Θεόν ημών, Κλήμης του όρους υπέρμαχε.

**Δόξα.**

Τον βίον ευσεβώς, επί γης εκτελέσας, δοχείον καθαρόν, συ του Πνεύματος ώφθης, φωτίζων τους πίστει σου, προσιόντας μακάριε, όθεν αίτησαι, τον Δεσπότην φωτίσαι

τας ψυχάς ημών, των ανυμνούντων σε, Κλήμης θεόφρων Πατήρ ημών.

**Μετά την β’ στιχολογίαν. Ήχος γ’. Η Παρθένος σήμερον.**

Επί γης ως άσαρκος επί γης διαπρέψας, πολιτείας γέγονας επουρανίου εργάτης, Πνεύματο δε του Αγίου φανείς δοχείον, χάριτι θαυμάτων μάκαρ αντεδοξάσθης, διο

πάντες σου την κάραν, σέβομεν πόθω Πατήρ ημών Όσιε.

**Δόξα.**

Των Θηβών προΐστασαι, σκέπων φρουρών θεοφόρε, τούτους πάσης θλίψεως, απολυτρούμενος σαφώς, ερημιτών ωραιότατον κλέος και δόξα Κλήμης πανένδοξε.

**Και νυν.**

Προστασία άμαχε, των εν ανάγκαις, και πρεσβεία έτοιμος των ελπιζόντων επί σε, από κινδύνων με λύτρωσαι, και μη παρίδης η πάντων βοήθεια.

**Μετά τον Πολυέλεον. Ήχος πλ. Δ’. Την σοφίαν και λόγον.**

Του σεπτού Μελετίου τους ζηλωτάς, και κλινούς του Κυρίου θεραπευτάς, τους πάσαν την ένθεον, τον βίον τελέσαντας και παθημάτων δειχθέντας, ακέστορας άσμασι, Κλήμεντα τον θείον, συν αυτώ και το γέρας, αρετών τιμήσωμεν, Γερμανόν τον αοίδιμον, και Χριστώ εκβοήσωμεν, ταις ευχαίς αυτών ο Σωτήρ, την ειρήνην βράβευσον τω κόσμω σου τοις προσκυνούσιν αξίως, την σεπτήν εικόνα υμών.

**Δόξα. Και νυν.**

Την ψυχήν μου Παρθένε την ταπεινήν, από βρέφους μολύνας ο μιαρός, και λόγοις και πράξεσιν, εμαυτόν κατερύπωσα και ουκ έχων τι πράξαι, η που καταφεύξασθαι αλλ’ ουδέ άλλην ελπίδα, πλην σου Κόρη επίσταμαι` φευ μοι τω αχρείω δια τούτο ικέτης, προς σε την Πανάχραντον, νυν προστρέχω και δέομαι ομολογών σοι το ήμαρτον πρέσβευε τω Σω Υιώ και Θεώ των πταισμάτων άφεσιν δοθήναι μοι, εις σε γαρ Παρθένε, τας ελπίδας ανέθηκα.

**Οι Αναβαθμοί. Το α’ αντίφωνο του δ’ ήχου.**

**Προκείμενον. Ήχος δ’.**

Τίμιος εναντίον Κυρίου…

Στ.: Τι ανταποδώσωμεν τω Κυρίω…

Πάσα πνοή.

**Ευαγγέλιον. Εκ του κατά Ματθαίου.**

Είπεν ο Κύριος τοις εαυτού Μαθηταίς. Πάντα μοι παρεδόθη…

Δόξα. Ταις του σου Οσίου…

Και νυν. Ταις της Θεοτόκου…

Ιδιόμελον. Ήχος πλ. Β’. Στ.: Ελεήμον, ελέησον με ο Θεός…

Όσιε Πάτερ, εις πάσαν την γην εξήλθε ο φθόγγος των κατορθωμάτων σου, διο εν τοις ουρανοίς, εύρες μισθόν των καμάτων σου, των δαιμόνων ώλεσας τας φάλαγγας,

των Αγγέλων έφθασας τα τάγματα, ων τον βίον αμέμπτως εζήλωσας, παρρησίαν έχοντες εν τη μνήμη σου, ειρήνην αίτησαι ταις ψυχαίς ημών.

**Ο κανών της Θεοτόκου.**

**Των Αγίων. Ήχος δ’. Ωδή α’. Ανοίξω το στόμα μου.**

Ανοίξωμεν στόματα πεπληρωμένα της χάριτος, και ύμνοις αινέσωμεν τον θείον Κλήμεντα, και Όσιον Γερμανόν τον γενναίον, τον τούτου θεράποντα εγκωμιάσωμεν.

Σωμάτων εμψύχων τε, και παθημάτων ακέστορες, εδείχθητε Άγιοι, και μετά θάνατον τοις λατρεύουσιν ημών, την θείαν μνήμην, πανηγυρίζουσι, ταύτην εκάστοτε. Ευώδη χαρίσματα, ο θείος όντως ναός υμών, εκβύζει αέναα ευωδιάζων ημάς, επομβρίαις γαρ, του Πνεύματος του θείου, την χάριν ειλήφατε, την ανεκλάλητον.

**Θεοτοκίον.**

Ωραίος υπέρτερος, των ουρανίων δυνάμεων, ο θείος σου γέγονεν, οίκος ο έμψυχος, η εν μήτρα σε, βαστάσασα Παρθένος, το όρος το άγιον, σου του Θεού ημών.

**Έτερος. Ακροστοιχίδα: Κλήμεντα και Γερμανόν ύμνοις γεραίρω.**

**Ωδή α’. Αρματηλάτην φαραώ.**

Κλέος Σωτήρ μου, των Οσίων πέφυκας και γέρας άρρητον, διο καμοί δίδου, αίγλην την ακήρατον, του παναχράντου Πνεύματος, επαινέσαι συντόνως, τους ιερούς σου θεράποντας, ους Αυτός καλώς προεδόξασας. Λόγω ενθέω των γραφών θεσπέσιοι οι ακιζόμενοι, την γεηράν πάσαν, σχέσιν διεφύγετε, και κόσμου το κλυδώνιον, και προς μάνδραν Οσίων, ευθέως ενεσκηνώσατε, άϋλοι καθάπερ και άσαρκοι.

**Δόξα.**

Η του Οσίου Μελετίου χαίρουσα, μόνη εδέξατο και τοις σεμνοίς τρόποις, της παιδαγωγήσεως, παγκάλως σε εθρέψατο, και ευδόκιμος ώφθης, εν μοναστών ομηγύρεσιν Κλήμης μοναζόντων αγλάϊσμα.

**Και νυν.**

Μόνη τον Κτίστην, τους παντός εβάστασας, Θεογεννήτωρ Αγνή, και εκ μαστών τρέφεις, γάλακτι τον τρέφοντα τα πάντα θείω νεύματι, και γαρ έτεκες τούτον, υπερφυώς χρηματίσαντα, άνθρωπον δι οίκτον αμέτρητον.

**Καταβασία. Χέρσον αβυσσοτόκον…**

**Ωδή γ’. Τους σε υμνολόγους.**

Τους σους υμνογράφους παντεπόπτα, τους πίστει προστρέχοντας αεί, εν τω σεπτώ τεμένει σου, επηρειών απάλλαξον, ταις επαγρύπνοις στάσεσι των Θεοφόρων Αγίων

Σου. Πολλούς διανύσας τους αγώνας, εν όρει υπαίθριος σοφέ, τον στέφανον απείληφας, των πόνων σου μακάριε, και συνευφραίνει πάντοτε, συν Γερμανώ τω θεράποντι. Γλώσση, ψυχή και διανοία, τους θείους υμνήσωμεν πιστοί, ομοσκήνους θεράποντας, του Βασιλέως σήμερον, Κλήμεντα τον ισάγγελον, και Γερμανόν τον στερρόψυχον.

**Θεοτοκίον.**

Ρανίσιν ελέους σου Παρθένε, τους άνθρακας σβέσον των εμών αμαρτημάτων, Πάναγνε, και εσβεσμένον άναψον, τον λύχνον της καρδίας μου, χρυσή λυχνία επτάφωτε.

**Έτερος. Ο κατ’ αρχάς τους ουρανούς.**

Έρως ο θείος των καλών, της σχέσεως του ματαίου, και προσκαίορυ τούτου βίου χωρήσας, εν ερήμοις κατοικείν, Κλήμεντα παρεσκεύασε, και Γερμανόν τον θείον εις αρετών κτήσιν άπασαν. Νεανικώς του δυσμενούς, τους δόλους και τας ενέδρας, εξενεύρωσας, και τούτου τας πλάνας, εναπέδρασας σοφώς, Κλήμης, ταις ολονύχταις σου, δεήσεσιν προς τον θείον, νοός τε νηφαλαιότατε.

**Δόξα.**

Την εν τω στύλω ανδρικήν, υπομονήν ενορών σου, και την άλλην καρτερίαν, ην έσχες, επηράτο δοχρώς τους πόνους καταλύειν σου, ο πονηρός αλλ’ ώφθη, κώνοπος

όντος χαυνώτερος.

**Και νυν.**

Άχραντε Μήτερ του Θεού, υψηλοτέρα των άνω, Χερουβείμ και Σεραφείμ, συ εφάνης, ως τεκούσα τον Θεόν` διο με ταις πρεσβείαις Σου, πάσης εχθρού επηρείας, ανώτερον

εναπέργασον.

**Κάθισμα. Ήχος πλ. Δ’. Την σοφίαν και λόγον.**

Τους Οσίους Κυρίου και εραστάς, τους τα πάθη μειώσαντας ολικώς, ύμνοις επαινέσωμεν, και επαίνους υμνήσωμεν, τους εν τω όρει τούτο ενθεώς ασκήσαντας, και ως φωστήρας εις πάντα, τον κόσμον εκλάμψαντας. Όθεν μετά πότμον, ιαμάτων την χάριν, λαβείν ηξιώθησαν, τα σεπτά υμών λείψανα, θεοφόροι μακάριοι, πρεσβεύσατε Χριστώ τω Θεώ, των πταισμάτων άφεσιν δωρήσασθαι, τοις εορτάζουσι πόθω την αγίαν μνήμην Υμών.

**Δόξα. Και νυν.**

Ως πανάμωμος νύμφη του ποιητού, ως απείρανδρος Μήτηρ του Λυτρωτού, δοχείον ως υπάρχουσα, του παρακλήτου πανάμωμε, ανομιών με όντα, αισχρόν καταγώγιον και δαιμόνων παίγνιον, εν γνώσει γενόμενον, σπεύσον και της τούτων, κακουργίας με ρύσαι λαμπρόν οικητήριον, δι αρετής απαρτήσασα, φωτοδόχε ακήρατε, δίωξον το νέφος των παθών, και της άνω μεθέξεως αξίωσον, και φωτός ανεσπέρου πρεσβείαις σου.

**Ωδή δ’. Ο καθήμενος εν δόξη.**

Ο ασκήσας εν τω όρει Σαγματίω θεοφόρε, και αποτρεφώσας, την εκ των παθών αμαυρότητα, Κλήμης θεόφρων εγένου, ισοστάσιος, και ισόρροπος, συ των ασκητών εγκαλλώπισμα.

Εγκρατεία θεοφόρε, τας ψυχάς εκλαμπρύναντες, όσιοι πατέρες, πάσαν αρετήν εκοσμήσατε, δικαιοσύνην, αγάπην, και ταπείνωσιν, όθεν νυν μετ` Αγγέλων αγάλλεσθε.

Ησυχάζων εν τω όρει, Σαγματίω υπαίθριος, χάριν υπεδέξω, θείαν εκ Θεού γενναιότατε, και χαρισμάτων εγένου, θείων έμπλεως, τους υμνούντας σε σώζων αεί προστασίαις σου.

**Θεοτοκίον.**

Επί θρόνου επηρμένου φοβερού ο καθήμενος, μητρικαίς αγκάλαις, βρέφος χρηματίσας καθέζεται, την συμπτωθείσαν εικόνα ανορθούμενος, και την θέσιν, την εξ

Αδάμ χαριζόμενος.

**Έτερος. Συ μου ισχύς Κύριε.**

Κλέος σαφώς, έντιμον συ όντως γέγονας, συ και δόξα, συ και εγκαλλώπισμα, των μοναστών, και υπογραμμός, Κλήμης θεοφόρε, τοις εν τη μάνδρα ασκήσασι του θείου

Μελετίου, και ημών τοις τιμώσι την σην μνήμην σεπτώς και γεραίρουσι.

Ισχύς Χριστός, και καύχημα και αγαλλίαμα, της ψυχής σου, Πάτερ ιερώτατε, και γλυκασμός, γέγονε σαφώς συ γαρ την φροντίδα, των γεηρών καταλέλοιπας πατρίδος και γονέων και σαρκός τας ορέξεις, και Χριστώ ανεκραύγαζες δόξα σοι.

**Δόξα.**

Άλλος σαφώς στυλίτης νέος συ γέγονας, και του πάλαι Συμεών εφάμιλλος, συ γαρ ζηλών, ταις επ’ αρεταίς, όντως καρτερίαν, εκείνου μακαριώτατε, εν στύλω εκαρτέρεις, νηφετών τας νιφάδας και Χριστώ ανεκραύγαζες δόξα σοι.

**Και νυν.**

Γαστήρ η ση Άχραντε σκήνωμα γέγονε, και δοχείον όλης της θεότητος, και γαρ εις της τρισοφαούς, Αγίας Τριάδος, εν σοι σκηνώσας Πανύμνητε, την φύσιν των ανθρώπων, ανεκαίνισεν όλην, την παραπεπτωκυΐαν.

**Καταβασία.**

**Ωδή ε’. Εξέστη τα σύμπαντα.**

Εξέστησαν Άγγελοι, ορώντες τον αγώνα σου Κλήμης θεοφόρε, εν τω κόσμω, ον εμιμήσω, τον υπερκόσμιον βίον, ώσπερ άσαρκος βιών, όθεν μεταβέβηκας εν τοις τούτων σκηνώμασι.

Ανέσωσας Όσιε, το κατ’ εικόνα άσπιλον, πόνοις σου παμμάκαρ και καμάτοις, δι ων εδέξω, των χαρισμάτων πληθύν, εκ Θεού του κτίσαντος την γην, και καταφωτίσαντος, τους Αυτόν αγαπήσαντας.

Απέβαλλες όσιε, του κόσμου την προσπάθειαν, όλη σου ψυχή και διανοία, και απηλλάγης, τούτου δι άπαντα, χρόνον της ζωής σου ευσεβώς, όπως το αρχαίον σου,

αναλάβης αξίωμα.

**Θεοτοκίον.**

Άπασαν την έκπτωσιν, φύσιν εκαινούργησας, Άχραντε Παρθένε Θεοτόκε, και προσηγάγω, εις ο ετύγχανε, πρότερον ενδόξως και λαμπρώς, όθεν ανυμνούμεν σε, οι

πιστοί Θεονύμφευτε.

**Έτερος. Ίνα τι με απώσει.**

Εν σπηλαίω ως πάλαι Ηλιού ενίκησας Κλήμης πανθαύμαστε, συν τω θείω όντως Γερμανώ, και Θεώ ευηρέστησας, αλλά νυν αγάλλει, εν παραδείσω μετά τούτου, ουν

το κάλλος αεί φαντάζεσθαι.

Ρωμαλαίαν την φρένα, έχοντες πανάριστοι ουκ επτοήθητε, δυσμενούς το θράσος, και την τόλμην την ολεθριωτάτην, τη γαρ πανοπλία τη του Σταυρού θωρακισθέντες, την εκείνου τρέψατε φάλαγγα.

**Δόξα.**

Μετανοίας τοις τρόποις, ο ποιμήν αγνοών σου την υπερθαύμαστον, αρετήν τρισμάκαρ, τοις ποσί σου προσήλθε και ήτησε, την συγγνώμην όλως, ως σφαλερώς τας υπολήψεις, εσχηκώς των αρίστων σου πράξεων.

**Και νυν.**

Απείρανδρος Παρθένε, τέτοκας τον Άχρονον Πατρός Ανάρχου Υιόν, Πνεύματος Αγίου, επελεύσει εν σοι Παναμώμητε όθεν και κυρίως, ομολογούμεν σε Μητέρα, του Θεού των απάντων Θεόνυμφε.

**Καταβασία.**

**Ωδή στ’. Την θείαν και πάντιμον.**

Την θείαν άπαντες σήμερον, τελούντες εορτήν οι μονάζοντες, και εκθειάζοντες, δεύτε τας χείρας κροτήσωμεν, και Κλήμεντα τον θείον εγκωμιάσωμεν.

Τους πόνους μάκαρ και κόπους σου, αξίως ευφημούμεν κραυγάζοντες, δεύτε συνέλθομεν εγκωμιάσαι σαφέστατα τους ασκητάς Κυρίου και Θεοκήρυκας.

Αγρύπνω στάσει και δάκρυσι κατέσβεσας παθών τα οιδήματα, Κλήμης μακάριε, και απετρέφωσας τέλεον, ως αθλητής Κυρίου αξιοθαύμαστος.

**Θεοτοκίον.**

Προστάτην μέγα εν θλίψεσι κεκτήμεθα Παρθένε πανύμνητε, όθεν βοώμεν σοι, εν ευφροσύνη κραυγάζοντες, Χριστιανών απάντων χαίρε το καύχημα.

**Έτερος. Ιλάσθητι μοι Σωτήρ.**

Νηστεία μεν την αχλύν, συ των παθών εξηφάνισας, αυλω δε προσευχή τον νουν ανεπτέρωσας, γενόμενος όργανον Πνεύματος Αγίου, και οσίων εγκαλλώπισμα.

Ολβίως σου την ζωήν, από σπαργάνων εκόσμησας, ταις καλλοναίς των σεπτών, αρετών τρισόλβιε` όθεν και απείληφας εκ Θεού πλουσίως, ιαμάτων την ενέργειαν.

**Δόξα.**

Νοός την καλλονήν, και της ψυχής την ενέργειαν, εθαύμασε και πληθύς αγγέλων πανόλβιε, ωραίος γαρ γέγονας, αρεταίς οσίαις, Κλήμης Πάτερ ιερώτατε.

**Και νυν.**

Υμνούμεν σε οι πιστοί, την παναμώμητον Δέσποινα, συμφώνως τω Γαβριήλ, ος σοι προσεκόμισε, το λύπης αντίθετον, οία μυστοπόλος, των αρρήτων Υπεράχραντε.

**Καταβασία.**

**Κοντάκιο. Ήχος πλ. δ’. Την Υπερμάχω Στρατηγώ**

Τους εν ασκήσει φαεινούς και ουρανόφρονας, και του Χριστού ως αληθώς θείους θεράποντας, Κλήμεντα και Γερμανόν ανευφημήσωμεν, ούτοι γαρ ως ποταμούς ιάματα βρύουσι, τοις θερμώς τοις λειψάνοις αυτών πελάζουσι, και κραυγάζουσι, χαίρε ζεύγος αγιόλεκτον.

**Ο οίκος. Άγγελος πρωτοστάτης.**

Άγγελοι τη ασκήσει, Θεοφόροι δειχθέντες, πορεύετε ημίν τας ελλάμψεις θεόθεν, και τας γε αειφώτους μαρμαρυγάς της αρετής, και του θείου φωτός την καλλονήν διο και κραυγάζομεν, τοιαύτα μεγαλοφώνως:

Χαίρε Κλήμης, ασκητών καλλονή

Χαίρε Γερμανέ, φυτόν αειθαλές

Χαίρε μοναζόντων το εγκαλλώπισμα

Χαίρε Βοιωτίας το αγαλλίαμα

Χαίρετε φωσφόροι και λαμπτήρες αείφωτοι

Χαίρετε καλλονής Παραδείσου επόπται

Χαίρετε κρουνοί των θαυμάτων αέναοι

Χαίρετε φαιδροί μαργαρίται θείοι

Χαίρετε των εν βίω ακέστορες

**Χαίρε ζεύγος αγιόλεκτον.**

Τω αυτώ μηνί ΚΣΤ, των Οσίων και θεοφόρων πατέρων ημών, Κλήμεντος και Γερμανού, των εν όρει Σαγματίω ασκησάντων πλησίον της επταπύλου Βοιωτίας.

**Στίχοι:**

Κλήμης ο θείος, εν μεταρσίω στύλω, αρθείς ανέπτει, προς μονάς ουρανίους. Κλήμης Ιανουαρίου θάνεν εικοστή έκτη γέρας αρετών, Γερμανός γεγαιρέσθω, ως των γεηρών, λελοιπώς πάσαν τέρψιν.

**Ευλόγησον Πάτερ.**

Ούτος ο οσιώτατος Πατήρ ημών Κλήμης, είλκε το γένος εκ των πάλαι χρυσών Αθηνών, γέννημα και θρέμμα υπάρχων, της αυτής πόλεως. Γεννηθείς δε και ανατραφείς εξ ευγενών και φιλοχρίστων γονέων, και επισήμων όντων της πόλεως, και εις μέτρον ελθών ηλικίας, τα ιερά εκπαιδεύεται γράμματα, των δε γονέων αυτού τον βίον απολιπόντων, και προς τα εκείσε απελθόντων αναπαυτήρια, τω αριθμώ του κλήρου συγκαταλέγεται, της του Θεού Αγίας Εκκλησίας` ευλαβώς δε και οσίως τας

θείας εν αυτή, επιτελών λειτουργίας, και ταις ψαλμωδίαις σχολάζων και αναγνώσεσι, μικρόν εν αυτή διέτριψε χρόνον, φθάσας δε το τριακοστόν έτος της αυτού ηλικίας και ανδρωθείς και τας καταιγίδας και σπιλάδας τουμ ματαίου βίου απαλιπών, τους θορύβους και την τυρβήν του βίου τούτου αποσεισάμενος τέλεον, ως αεί μη εμμένουσαν εις την του Οσίου και θεοφόρου Πατρός ημών Μελετίου, μεταβαίνει μονήν. Ο δε οσιώτατος Μελέτιος, ως πατήρ φιλόστοργος, περιχαρώς και φιλοφρόνως

τούτον δεξάμενος, και τριχίνοις αυτόν αμφιεσάμενος ενδύμασι και τας τούτου τρίχας αποκειράμενος, και τοις των μελαχειμόνων, και πενριχώς ενδεδυμένων δοκιμής εγκατατάξας, την πνευματικήν παλαίστραν, και την ταύτης τούτον, εκπαιδεύεται οδόν. Ο δε τον τραχύν και σκληρόν υποδύς του αγγελικού σχήματος βίον, και κόπον τω κόπω και αγρυπνίαν τη αγρυπνία προσθείς, τας τε αναβάσεις, όσαι ώραι εν τη καρδία διατιθέμενος, και εις μέτρον θεωρίας αχθείς τους κατ` αυτόν άπαντας αδελφούς τη αρετή και ασκήσει υπερηκόντισε προς τούτοις δε έθος ην τω Αγίω Κλήμεντι, κατά τον καιρόν της εσπέρας, ανέρχεσθαι εις το όρος [το παρά τοις πολλοίς καλούμενον πόρταις] προσεύξασθαι το όρος, φημί τω αντικρύ, του Σαγματίου όρους εγκείμενον, προσευχόμενος δε εν αυτώ, αιθέριος ως ένα πήχυν ίστατο τας χείρας και το όμμα, εις ουρανούς ανέχων, και Θεώ ησύχως προσομιλών, αδελφός δε τις, Ιάκωβος το όνομα, τούτον παραφυλάξας και θηρεύσας, εθεάσατο αυτόν υψούμενον και πετώμενον εν τω όρει` ιδών δε τούτο το υπερβολικόν ο προρρηθείς τερατούργημα, ετράνωσε αυτό εις το εμφανές, επί τοις εν τη μονή αδελφοίς. Ο δε τρισόλβιος και θείος ανήρ, γνους το πραχθέν, ότι κρυπτόμενος και φεύγων το κενόν των ανθρώπων δοξάριον εφωράθη και επί τούτοις, και την υπερβάλλουσαν τιμήν ην έκτοτε τούτω προσείχον οι αδελφοί, κατανοήσας ηβουλήθη λάθρα της μονής εξελθείν, τριάκοντα εν αυτή διανύσας χρόνους, εξελθών τοίνυν ο Όσιος της μονής, μηδενός τούτο γινώσκοντος, το Σαγμάτιον όρος καταλαμβάνει, και προς την εν αυτώ ούσαν σμικροτάτην μονήν, βραχύ τι προσέμεινεν, είτα άκρου εκ στύλου περί την ακρώρειαν κειμένου εντυχών, και εις μέγα ύψους ηρμένου και μάλλα όντως φρικώδη θεάματος τοις παραβάλλουσιν, επιβάνει εν αυτώ ανιών, και εγκαθείρξας εαυτόν εν τω αυτώ ύπερθεν όντι πυργίσκου του λοιπού τόνδε τον μάταιον, και φθαρτόν βίον μέχρις εσχάτων διήνυσε, πολλών θεόθεν, αξιωθείς χαρισμάτων. Μαθών δε τον του Κλήμεντος αποδρασμόν, ο της του Αγίου Μελετίου μονής καθηγούμενος τε και προεστώς, ο δε γαρ Όσιος Μελέτιος ήδη ην τεθνικώς, μοναχούς τινάς προς την του Κλήμεντος αναζήτησιν αποπέμπει, εξελθόντες δε οι μοναχοί της μονής και ανερευνήσαντες ακριβώς, ήκουσαν ότι εν τη του Σαγματίου όρους μονή απελθών

διατρίβει ο Αββάς, ανέρχονται λοιπόν εις το όρος οι μοναχοί τούτον αναζητούντες, ευρόντες δε αυτόν, και προφθεγξάμενοι τούτον, ως από μέρους του ηγουμένου,

και προσκαλεσάμενοι αυτόν μετ` ευλαβείας πλέον ουδέν ελύπουν υπέστρεψαν τοίνυν οι μοναχοί άπρακτοι, μη εις το αυτών τούτον καταπειθόμενοι θέλημα, έφευγε γαρ ο μακάριος διωκόμενος το κενόν και μάταιον των ανθρώπων δοξάριον. Ο δε της Αγίου Μελετίου μονής προεστώς, τους μοναχούς εις κενόν επανελθόντας ιδών, και ανερώτησας και μαθών τα λεχθέντα αυτοίς παρ` εκείνου, αφορισμού αλύτω αυτόν καθυπέβαλλεν, ο δε Όσιος Κλήμης, ώσπερ αδάμας στερρός, υπ` ουδενός σκληρού

και αντιτύπου σιδήρου τεμνόμενος τε ομού και θρυπτόμενος, έμεινεν εν τω υψηλώ εν στενοτάτω στύλω, τας φοράς των ανέμων και καμάτων, και όμβρων γενναίως

υποφέρων πάση κακουχία, και θλίψει, και στενοχωρία, τω Θεώ προσμιλών καίπερ παγετού, και ηλιακού καύσωνος, πολλού υπάρχοντος γενομένου, προσομιλών τας

δε δειματώσεις, και τους των δαιμόνων πειρασμούς, πολλούς και ποικίλους τυγχάνοντας, ους ανδρικώ το φρονήματι, ο γενναίος αδάμας υπέστη, τις γλώσσα η νους ανθρώπινος δυνήσεται εξειπείν; Όπου γε μάλιστα τριάκοντα εν αυτώ φθάσας, ο καρτερικός άνθρωπος διετέλεσας χρόνους αλλά μην προς τούτοις λέγεται, τον της

μονής του Αγίου Μελετίου προεστώτα, τηνικαύτα παρακελεύεται, φοράδην εαυτόν τοις μοναχοίς βασταχθήναι, και εις το όρος, το παρά πάντα Σαγμάτιον καλούμενον

αναχθήναι όπως συγχωρητόν δια ζώσης φωνής εκ του Κλήμεντος αιτήσηται, τα δε λοίσθια πνεόντα, και το συγχώρητον μοι Αββά Κλήμης, εκ του ηγουμένου φωνητικώς

ενεχθήναι, και αοράτως αύθις φωνή παρά του Οσίου Κλήμεντος αντ` ενεχθήναι, το ο Θεός συγχωρήσει σοι αδελφέ, εν τω νυν και εν τω μέλλοντι. Ευλαβώς δε νυν φυλάττεται η αγία και σεβάσμιος αυτού κάρα, ην επικαλούμενος αυτήν μετ` ευλαβείας εις αγιασμόν, λαμβάνει ταχεία ανάρρωσιν εις διαφόρους ασθενείας, ως έχων παρρησία ο Άγιος προς τον παντοδύναμον και δημιουργόν Θεόν, ωσαύτως δε και όσοι επικαλεσθώσι την του Αγίου βοήθειαν εις καιρόν λοιμικής νόσου, μετ` ευλαβείας ταχέως λαμβάνουσι το ποθούμενον, ως και υπέρ την τε προσερχόμενοι καθ’ εκάστην τη αγία ταύτη μονή αενάως εκτελούνται θαύματα. Ήτοι δαιμονιζομένων απολύτρωσις, νοσούντων εκ διαφόρων παθών απαλλαγή, ως τούτο γινώσκει άπασα η Βοιωτία και η πλησίον αυτής Εύβοια. Διο οι επικαλούμενοι μετά καθαράς και ειλικρινούς καρδίας την του Οσίου και θαυματουργού Κλήμεντος βοήθειαν θεία ενεργεία λαμβάνουσι την εκ παντοίων νόσων ίασιν. Περιττόν ενόμισα να περιγράψω τα πολλά και ποικίλα του Αγίου θαύματα, των πολλών προστάτην όντων και εν αυτή έτι τη ζώση γενεά. Διο αγαπητοί αδελφοί, ας έχομεν βεβαίαν πίστιν εις τον παντοδύναμον και δημιουργόν Θεόν, ως και εις τον τρισέβαστον και θαυματουργόν τούτον Άγιον Κλήμεντα, ο οποίος ως έχων παρρησίαν πολλήν εις τον συμπαθή και ελεήμονα Θεόν, θέλει μεσιτεύει διηνεκώς υπέρ της ψυχικής σωτηρίας μας, και ούτω ποιούντες θέλομεν αξιωθή της επουρανίου του Θεού Βασιλείας, ης γένοιτο πάντας ημάς επιτυχείν. Αμήν.

Περί του βίου του Οσίου Μελετίου του εν Μυοπόλει γράφει ο Μελέτιος [Τόμος Β’ της Εκκλησιαστικής Ιστορίας] ότι έζη επί Αλεξίου Κομνηνού εν έτει απαα. Περί δε της τελευτής του Οσίου Κλήμεντος, λέγει ότι ούτος ετελεύτησεν εν έτει ΑΡΙΑ.

Ταις αυτών Αγίαις πρεσβείαις ο Θεός, ελέησον και σώσον ημάς.

**Ωδή ζ’. Ο διασώσας εν πυρί.**

Μετά της άνωθεν ροπής, και της του Θεού βοηθείας, τους δυσμενείς καταβαλών, Κλήμης και Γερμανός ανεκραύγαζον: ο Θεός ο των Πατέρων ευλογητός ει.

Ανακαθάρας την αχλύν, την εκ των παθών γενομένην, της απαθείας τω φωτί, κατηυγάσθης βοών αγαλλόμενος, υπερύμνητε Κύριε: ο Θεός ο των Πατέρων ευλογητός ει.

Καταφραιδύνας την ψυχήν, ταις των αρετών ευπρεπείαις, ωραίς κάλλει τω Θεώ γεγονός εμελώδης γηθόμενος, υπερύμνητε Κύριε: ο Θεός ο των Πατέρων ευλογητός ει.

**Θεοτοκίον.**

Ανακαλούμενος ημάς, αιχμαλωτισθέντες Παρθένε, προς όνπερ ημήν εν αρχαίς, εν γαστρί σου σκηνώσας σεσάρκωται, ο φιλάνθρωπος Κύριος ο Θεός ο των Πατέρων ευλογητός ει.

**Έτερος. Οι εκ της Ιουδαίας.**

Συν αυλοις χωρίαις ομιλών θεομάκαρ και τη λαμπρότητι, της άνω ευωχίας, αλήκτως απολαύων, διατήρει τους ψάλλοντας: ο των Πατέρων ημών, Θεός ευλογητός ει.

Ηδονάς θανατώσας, και θυμόν χαλινώσας, ω παμμακάριστε, εδέξω το βραβείον, της άνω κληρουχίας και βοάς ευφραινόμενος: ο των Πατέρων ημών, Θεός ευλογητός ει.

**Δόξα.**

Της Τριάδος την δόξαν, ευσεβώς κατήγγειλας, ω παμμακάριστε, φωτί το της Τριάδος, τρυφών επαναπαύει και βοάς ευφραινόμενος: ο των Πατέρων ημών, Θεός ευλογητός ει.

**Και νυν.**

Σοφίας έμπλησον πάντας, και δυνάμεως θείας η ανυπόστατος, σοφία του Υψίστου δια της Θεοτόκου τους εν πίστει σοι ψάλλοντας: ο των Πατέρων ημών, Θεός ευλογητός

ει.

**Καταβασία.**

**Ωδή η’. Παίδας ευαγείς.**

Συνδράμωμεν δεύτε φιλεόρτων, συστήματα σήμερον γηθόμενοι, και την αεισέβαστον μνήμην, και πανίερον του θεοφόρου Κλήμεντος εγκωμιάσομεν, τον Κύριον υμνείτε

βοώντες και υπερυψούτε, λαοί εις τους αιώνας.

Τα θεία σου λείψανα παμμάκαρ εκβλύζουσι πάντοτε ιάματα τοις πιστώς προστρέχουσι χάριν ευρείν και έλεος εν τω σεπτεί τεμένει σου και αναμέλπουσιν: τον Κύριον υμνείτε τα έργα και υπερυψούτε, λαοί εις τους αιώνας.

Νηστεία το σώμα κατετήξω, και πόνω και κακουχία κατεδάμασας τούτου τα σκιρτήματα, και προανεβίβασας, τούτο αγνόν και άμωμον, εις ουρανούς από γης, διο

σε επαξίως υμνούμεν, ως ηγιασμένον κειμήλιον Κυρίου.

**Θεοτοκίον.**

Αγνήν και Παρθένον μετά τόκον, ο πάντων Δεσπότης διεφύλαξεν, Άχραντε Θεόνυμφε, την αγίαν μήτραν σου, και θεϊκώς εκόσμησε, και κατεστόλισεν, αυτήν ως υψηλότατον θρόνον, όθεν ως Μητέρα, Θεού σε υμνούμεν.

**Έτερος. Επταπλασίως κάμινος.**

Σε ο κλεινός Μελέτιος, ιερώς υπεδέξατο, οίον ποδηγέτην αυτόν μακάριε, μεθ’ ου και διέλαμψας, μετά σαρκός εν τω κόσμω, πόνοις προσευχόμενος και ευσεβώς ανεβόησας: οι παίδες ευλογείτε, ιερείς ανυμνείτε, λαός υπερυψούτε, Χριστόν εις τους αιώνας.

Γεωργηθείς ως έντιμον, κλήμα όντως κατάκαρπον, υπό της προνοίας, Κλήμης πανσεβάσμιε, καρπούς προσενήνοχας, αξίως τω Δεσπότη σου, γνώσιν αληθή, συν φωτί ευσεβείας, βοών ακαταπαύστως: ιερείς ανυμνείτε, λαός υπερυψούτε, Χριστόν εις τους αιώνας.

**Δόξα.**

Έρωτι θείω κάτοχος, Γερμανός ο θεόσοφος, γέγονε της θείας, αρετής του Κλήμεντος, ως σπόγγος τα νάματα, την αρετήν εκμάσων, αεί και πόνους ευσεβείας, ιερώς ενετρύφα, αναμέλπων γηθόμενος: οι παίδες ευλογείτε, ιερείς ανυμνείτε, λαός υπερυψούτε, Χριστόν εις τους αιώνας.

**Και νυν.**

Ρύσαι Παρθένε Άχραντε, τους υμνούντας τον τόκον σου, πάσης απειρίας, του δολίου δράκοντος, δεινώς ενεδρεύοντος, εκείνος εν τοις λόγοις αεί, συ δε ως Λόγου Μήτηρ, σθένος ημίν παράσχου, ίνα σε ευλογώμεν, απαύστως εν τοις ύμνοις, και υπερυψούμεν Αγνή εις τους αιώνας.

**Καταβασία.**

**Ωδή θ’. Άπας γηγενής.**

Άπας μοναστής, σκιρτάτω το πνεύματι λαμπαδοχούμενος, πανηγυριζέτω δε, οσίων πάντων πληθύς γεραίρουσα, την ιεράν πανήγυριν του θείου Κλήμεντος, και βοάτω,

χαίροις αξιάγαστε, θεοφόρε πατήρ ημών μέγιστε.

Χαίροις μοναστών, ποιμήν ο πανάριστος, και διαπρύσιος, του Σαγματίου όρους φωστήρ, Κλήμης ο μέγας και αξιέραστος, των μοναστών το καύχημα, και το στερέωμα των Οσίων, θείον εγκαλλώπισμα και πιστών ευσεβές αγαλλίαμα.

Ώφθης επί γης, ως ήλιος πάνσεπτε ο διαυγέστατος, ο φωτίζων άπαντα, και εκλαμπρύνων της γης τα πέρατα, ταις των θαυμάτων λάμψεσι δαδουχίσμασι, και φαιδρύνων πάσιν την υφήλιον, ταις προ Κύριον θείαις πρεσβείαις σου.

**Θεοτοκίον.**

Φέρεις εν γαστρί, Θεόν τον ποιήσαντα, τα πάντα Δέσποινα και κατακοσμήσαντα, νοός μου πάντα τα πονηρεύματα, και εκ παιδός νοήματα, και ατοπήματα και εις μάνδραν, θείαν μεν ενεβιβάσαντα, τη σεπτή προστασία σου Άχραντε.

**Έτερος. Εξέστη επί τούτω.**

Αγγέλοις συναγάλλεται ο κλεινός, συν οσίοις ομού και δικαίοις τε, ο ιερός Κλήμης και ο τούτου συμφοιτητής, ως επί γης συζήσαντες, εν ευλαβεστάτη διαγωγή δια χαράς αγγέλων, οσίων και δικαίων εν ουρανοίς κατηξιώθησαν.

Ιάματα τοις πόθω την ιεράν, εορτήν εκτελούσιν οι Όσιοι, εκ του σωρού πέμπουσι και πάθη τα ψυχικά, ευθέως εκδιώκουσι, και ψυχαγωγούσι πνευματικώς, και ρώσι πλουτοδότως, και χάριν ουρανόθεν, πάσι κομίζουσιν ως ένθεοι.

**Δόξα.**

Ρωνύμενος τω σθένει των προσευχών, των Οσίων σου Δέσποτα Κύριε, μελωδικώς, ύφανας τους ύμνους εκ ρυπαρών χειλέων κατά δύναμιν, δίδου ουν πρεσβείαις αυτών

Χριστέ, των θείων σου Πατέρων, και πάντων των Αγίων ημίν την χάριν ακήρατον.

**Και νυν.**

Ω θαύμα των θαυμάτων πως γαλουχείς, υπέρ φύσιν και λόγον και έννοιαν, τον του παντός κτίστην απειράνδρως ως αληθώς, και γαστήρ σου γέγονε ευρυχωροτέρα των ουρανών, διο σε την αρρήτως, τεκούσαν υπέρ λόγον, πάσαι αι γενεαί μακαρίζομεν.

**Καταβασία.**

**Εξαποστειλάριον. Απόστολοι εκ περάτων.**

Την κάραν σου θεοφόρε, την δοξασθείσαν εκ Θεού, και αρετών θείον σκεύος, και θαυματόβρυτον δειχθέν, σέβομεν πόθω τελούντες, την σεβασμίαν σου μνήμην.

**Έτερον. Γυναίκες ακουτίσθητε.**

Τον θεοφόρον Κλήμεντα, Θηβαίων τον υπέρμαχον, και Βοιωτίας απάσης, φρουρόν και όντων προστάτην, Ελλάδος τε το καύχημα, και Σαγματίου άκουσμα, και της Ευβοίας τείχισμα, ανευφημήσωμεν πάντες, και καταστέψομεν ύμνοις.

**Θεοτοκίον.**

Παρθένε Παναμώμητε, Κυρία μου και Δέσποινα, τον σον Υιόν εκδυσώπει, συν τω σεπτώ σου Κλημέντι, πειρατηρίων ρύσασθαι, παντοίων τους υμνούντας σε, και αιωνίων τεύξασθαι, των αγαθών Παναγία, δύνασαι γαρ ως θέλεις.

**Αίνοι. Ήχος δ’. Ως γενναίον εν Μάρτυσι.**

Ως αστήρ διαυγέστατος, αναλάμψας ο Όσιος, σελασφόροις λάμψεσι, καταύγαζονται, της οικουμένης τα πέρατα, και πάντες αγάλλονται, και φαιδρώς την ιεράν εκτελούσιν

πανήγυριν, τούτον μέλποντες, Ιησού ευεργέτα των απάντων, την ειρήνην σου παράσχου, ημίν πρεσβείαις σου Κλήμεντος.

Ως αστήρ φαεινότατος, εν τω όρει επέλαμψας, Σαγματίω Όσιε, Κλήμης μέγιστε, και Βοιωτίας τα πέρατα, ασκήσει εφώτισας, όθεν νυν εν ουρανοίς, μεταστάς εγκατέλιπες

την πανίερον και αγίαν σου κάραν ώσπερ θείον, θησαυρόν αγιασμάτων, εξ ης ιάματα βρύουσι.

Ο επίγειος άγγελος, και ουράνιος άνθρωπος, Κλήμης ο πανάριστος εκ νεότητος, την γεηράν και επίκυρον, μισήσας ως πρόσκαιρον, πάσαν δόξαν και τρυφήν τω Χριστώ

νυν παρίσταται ευφραινόμενος, συν ταις άνω δυνάμεσι την δόξαν, και τρυφήν του Παραδείσου, επ’ απολαύων πληρέστατα.

Την πανένδοξον κάραν σου Κλήμης πάτερ μακάριε, κατά χρέος άπαντες προπτυσσόμεθα, και υμνωδίαις γεραίρομεν, και πόθω δοξάζομεν, ως προχεύουσαν ημίν, αενάως τοις χρήζουσιν ιαμάτων, και εξαίρουσαν Πνεύματι Αγίω, παθημάτων απειρίας, και των δεινών περιστάσεων.

**Δόξα. Ήχος β’.**

Φαιδρά και πανένδοξος επέστη, πανήγυρις σήμερον, η αξιέπαινος μνήμη σου, Κλήμης παναοίδιμε, συγκαλούσα ημάς, προς ευωχίαν μυστικήν, εν η συνελθόντες οι πιστοί, πνευματικώς ευφραινόμεθα, δοξάζοντες Χριστόν, τον σε και μετά τέλος δοξάσαντα και πλουσίαις δωρεαίς κατακοσμήσαντα, η γαρ πανίερος και σεβασμία κάρα σου, ασπαζομένη ευλαβώς, πάθη θεραπεύει ανίατα, και πνεύματα πονηρίας διώκει πανόλεθρα δεικνύουσα την δόξαν και λαμπρότητα, εν ουρανοίς, ην επήλειφας πλουσίως παρά Χριστού ιερώτατε, ον ικέτευε Όσιε υπέρ ειρήνης του κόσμου, και σωτηρίας των ψυχών ημών.

**Και νυν. Θεοτοκίον.**

Την πάσαν ελπίδα μου…

**Δοξολογία μεγάλη και απόλυσις.**

Η/Υ ΠΗΓΗ

voutsinasilias.blogspot.gr

<http://voutsinasilias.blogspot.gr/2009_01_01_archive.html>

\*\*\*

ΠΑΡΑΚΛΗΤΙΚΟΣ ΚΑΝΩΝ ΕΙΣ ΤΟΝ ΟΣΙΟΝ ΚΛΗΜΕΝΤΑ ΤΟΝ ΕΝ ΤΩ ΟΡΕΙ ΤΟΥ ΣΑΓΜΑΤΑ

Κύριε είσακουσον.

Θεός Κύριος…

Ήχος δ`. Ο υψωθείς.

Τω του Χριστού οσιωτάτω προσδράμωμεν, οι νόσοις χαλεπαίς κατακείμενοι, εν κατανύξει κραυγάζοντες εκ βάθους ψυχής, Άγιε βοήθησον, Κλήμης Πατήρ θεόφρων, σπεύσον εξελού ημάς της δεινής ασθενείας, μη εγκαταλείπης ημάς, τους προσκυνούντας την πάντιμον κάραν σου.

Δόξα.

Οι υπ` οδυνών χαλεπών κατεχόμενοι και ασθενειαίς και συμφοραίς κατατρυχόμενοι, μετά κλαυθμών στενάζοντες εκ βάθους ψυχής, δράμομεν δακρύοντες, θεοφόρου τη κάρα, κράζοντες εκ πίστεως: ιατρέ των νοσούντων, ταις σαις πρεσβείαις μάκαρ προς Θεόν, ρύσαι ημάς πολυτρόπων κακώσεων.

Και νυν. Θεοτοκίον.

Ου σιωπήσομεν ποτέ Θεοτόκε…

Ο Ν` ψαλμός.

ΕΙΤΑ Ο ΚΑΝΩΝ

Ήχος πλ. Δ`. Ωδή α`. Υγράν διοδεύσας

Νόσω συνεχόμενος χαλεπή, προς σε καταφεύγω, την υγείαν επιζητών, ω πάτερ θεόφρων Κλήμης, ταχύς νυν ιατρός επιφάνηθι.

Πειρασμών κλονούσι μοι προσβολαί, δεινής αθυμίας, εμπιπλώσαι μου την ψυχήν, γαλήνην παράσχου οσιώτατε πάτερ, τω τη θεία κάρα σου πίστει προστρέχοντι.

Χριστόν τον Σωτήρα, πάτερ σοφέ, δυσώπει απαύστως λυτρωθήναι με των δεινών, συ γαρ νυν προσφεύγω παμμάκαρ θεόφρων, πνεύμα εντείνω και διάνοιαν.

Θεοτοκίον.

Νοσούντα το σώμα και την ψυχήν, επισκοπής θείας και προνοίας της παρά σου, αξίωσον μόνη Θεομήτωρ, ως αγαθή αγαθού τε λοχεύτρια.

Ωδή γ`. Συ ει το στερέωμα.

Συ ημών βοήθεια, ω Κλήμης θεόφρων μακάριε, συ ιατρός παθών ανιάτων, και δεινών απολύτρωσις.

Κάρα σου η πάνσεπτος, πηγάζει αφθόνως τα θαύματα, πάσι πιστοίς, τοις προσκαλουμένοις, εις παθών απολύτρωσις.

Ξένα και παράδοξα, βλύζουσι θαύματα ένδοξε, κάρας της σης, τοις πιστώς αιτούσι, την θερμήν σου αντίληψιν.

Θεοτοκίον.

Δος ημίν βοήθεια, ταις ικεσίαις σου Πάναγνε, τας προσβολάς αποκρουομένη, των δεινών περιστάσεων.

Διάσωσον εκ νοσημάτων τους δούλους σου Πάτερ, ότι πίστει μετά Θεόν εις σε καταφεύγομεν, την κάραν σου προσκυνούντες εκ πόθου.

Επίβλεψον…

Τροπάριον. Πρεσβεία θερμή.

Νοσούντας ημάς, και πίστει καταφεύγοντας, προς σκέπην την σην Κλήμης` πάτερ μακάριε, ίασαι ταχέως δεόμεθα, ως ιατρός πανάριστος` και εκ κινδύνων λύτρωσαι ημάς, εκ πόθου την κάραν γεραίροντας.

Ωδή δ`. Εισακήκοα Κύριε.

Τους θορύβους του βίου μου, Όσιε κόπασον ταις πρεσβείαις σου, και τον κλύδωνα κατεύνασον, των παθών ψυχής και του σαρκίου μου.

Ο Χριστός ον επόθησα, και δι ον ηγήσω πάντα ως σκύμβαλα, κεφαλήν σην εδωρήσατο τοις νοσούσι μεγίστην βοήθειαν.

Απολαύοντες πάντοτε, Κλήμης θεόφρων των δωρημάτων σου, αναμέλπομεν εφύμνιον, οι γινώσκοντες σε ευεπήκοον.

Θεοτοκίον.

Οι ελπίδα και στήριγμα, και της σωτηρίας τείχος ακράδαντον, κεκτημένοι σε Πανύμνητε, δυσχερείας πάσης εκλυτρούμεθα.

Ωδή ε`. Φώτισον ημάς.

Έμπλησον χαράς, Κλήμης την εμήν ψυχήν, βεβυθισμένην εν περιστάσεσι, και επιφοραίς αναραίς κινδυνεύουσαν.

Λύτρωσαι ημάς, Κλήμης Πάτερ σοφέ, ως παρρησίαν έχων προς Κύριον, και δυσώπει εκτενώς υπέρ ημών τον Θεόν.

Παύσον την δεινήν, της εμής ψυχής ασθένειαν, επισκοπής σου αξίωσον, και την υγείαν την πρεσβείαν σου παράσχου μοι.

Θεοτοκίον.

Ίασαι Αγνή, των παθών μου την ασθένειαν, επισκοπής σου αξιώσασα, και την υγείαν τη πρεσβεία σου παράσχου μοι.

Ωδή στ`. Ιλάσθητι μοι Σωτήρ.

Η ση σεπτή κεφαλή, θεόθεν χάριν εδέξατο, ιάσθαι πάθημα βροτών, ελαύνειν τε δαίμονας, λοιμώ συσχεθέντας τε, και πανώλη ταχέως θεράπευσον.

Εβίωσας επί γης ως άσαρκος παναοίδιμε, ισάγγελον δε τιμήν, Χριστός σοι δεδώρηται, διο και η κάρα σου πηγάζει ως κρήνη, τοις νοσούσι τα ιάματα.

Η Βοιωτία επί σοι, δικαίως μάκαρ αβρύνεται, Σαγματίου δε μονή γηθοσύνως αγάλλεται, την πάντιμον έχουσα κεφαλήν σου, Πάτερ θησαυρόν ώσπερ πολύτιμον.

Θεοτοκίον.

Ρυσθείημεν των δεινών πταισμάτων ταις ικεσίαις σου, Θεογεννήτωρ Αγνή και τύχομεν πάναγνε της θείας ελλάμψεως, του εκ σου αφράστως σαρκωθέντος Υιού του Θεού.

Διάσωσον…

Άχραντε…

Οι αναβαθμοί. Το α` αντίφωνο του δ` ήχου.

Προκείμενον.

Τίμιος εναντίον Κυρίου…

Στ.: Τι ανταποδώσωμεν τω Κυρίω…

Εκ του κατά Ματθαίον Αγίου Ευαγγελίου.

Τω καιρώ εκείνω, προσκαλεσάμενος ο Ιησούς τους δώδεκα μαθητάς Αυτού, έδωκεν αυτοίς εξουσίαν κατά πνευμάτων ακαθάρτων, ώστε εκβάλλειν αυτά, και θεραπεύειν πάσαν νόσον και πάσαν μαλακίαν. Τούτους απέστειλεν ο Ιησούς, παραγγείλας αυτοίς, λέγων: εις οδόν εθνών μη απέλθητε, και εις πόλιν Σαμαρειτών μη εισέλθητε,

πορεύεσθε δε μάλλον προς τα πρόβατα, τα απωλωλότα οίκου Ισραήλ. Πορευόμενοι δε κηρύσσητε λέγοντες: Ότι ήγγικεν η βασιλεία των ουρανών. Ασθενούντας θεραπεύετε, λεπρούς καθαρίζετε, νεκρούς εγείρετε, δαιμόνια εκβάλλετε` δωρεάν ελάβατε, δωρεάν δότε.

Ήχος πλ.β. Όλην αποθέμενοι.

Στ.: Ελεήμον, ελέησον με ο Θεός…

Ψυχή τε και σώματι, νοσούντες, δεύτε εν πίστει, νυν κατασπαζόμενοι αγιάσθητε` νόσους γαρ παύετε, δαίμονας ελαύνει, και ψυχάς ιάται από πταισμάτων, και γαρ εδέξατο αφθόνως παρά Κυρίου τας χάριτας, Κλήμης ο πανόσιος, ζήσας επί γης ώσπερ άσαρκος, σημεία δε ταύτα τα θαύματα, και κάρα η σεπτή, ην προσκυνούντες δεόμεθα, σώσον ημάς Κύριε.

Σώσον ο Θεός τον λαόν σου…

Ωδή ζ`. Οι εκ της Ιουδαίας.

Των Αγγέλων, ισόστάσιος όντως Πάτερ τρισόλβιε, Κλήμης θεόφρων, εκλυτρώσαι κινδύνων, τους εν πίστει κραυγάζοντας, ο των Πατέρων ημών, Θεός ευλογητός ει.

Σεαυτόν τω Κυρίω προσενήνοχας Πάτερ, θύμα ευπρόσδεκτον Κλήμης θεόφρων, και νυν μη διαλείπης, εποπτεύων τους μέλποντας, ο των Πατέρων ημών, Θεός ευλογητός ει.

Όλβον σε ιαμάτων, και πηγήν ευσπλαγχνίας και αγιότητος, και τείχος σωτηρίας, νοσούντων τε υγείαν, επιστάμενοι κράζομεν, ο των Πατέρων ημών, Θεός ευλογητός ει.

Θεοτοκίον.

Σωμάτων μαλακίας, και ψυχών αρρωστίας Θεογεννήτρια, των πόθω προσιόντων, τη σκέπη σου την θεία θεραπεύειν αξίωσον, η τον Σωτήρα Χριστόν ημίν αποτεκούσα.

Ωδή η. Τον Βασιλέα των ουρανών.

Τους εκ λοιμού τε και πάσης άλλης ανάγκης, συσχεθέντας, παμμακάριστε Κλήμης, φύλαττε και σώζε, θερμή σου προστασία.

Τους εν πίστει και πόθω ζητούντας, εις ίασιν την σην κάραν θεόφρων, φύλαττε και σκέπε εις πάντας τους αιώνας.

Τας αμπελώνων τε και αγρών αφορίας, νόσους τε βοσκημάτων αλόγων, άλθανων θεόφρον, ευχαίς σου ευπροσδέκτοις.

Θεοτοκίον.

Των πειρασμών συ τας προσβολάς εκδιώκεις, και παθών τας εφόδους Παρθένε, όθεν σε υμνούμεν εις πάντας τους αιώνας.

Ωδή θ. Κυρίως Θεοτόκον.

Ελλάς συν Βοιωτία, πέδον τε Ευβοίας Θηβαίων, τόπος την κάραν υμνήσατε, του Κλήμεντος θείαν και χαριτόβρυτον. Πηγάζει γαρ ως κρήνη, θαύματα τοις πόθω προσκαλουμένοις αυτήν και εκ πίστεως, και διασώζει εκ πάσης βλάβης και θλίψεως.

Τους πόθω προσκυνούντας, την σεπτήν σου κάρανκαι την σην μνήμην φαιδρώς εορτάζοντας, πατήρ ημών Κλήμης, πάντας ευλόγησον.

Θεοτοκίον.

Κακώσεως εν τόπω, τον της ασθενείας, ταπεινωθέντα Παρθένε θεράπευσον, εξ αρρωστίας εις ρώσιν μετασκευάζουσα.

Άξιον εστίν…

Την υψηλοτέραν των ουρανών…

Χαίροις Αθηναίων γόνος λαμπρός, Σαγματίου όρους ο ακοίμητος οφθαλμός, χαίροις Βοιωτίας, ο μέγας αντιλήπτωρ, Οσίων η δόξα, ω Κλήμης Όσιε.

Ο της Βοιωτίας μέγας ποιμήν, και των μοναζόντων, ο προστάτης και οδηγός, τρισόλβιε Κλήμης, παμμάκαρ, και το κλέος ημών, των σε τιμώντων αεί μνημόνευε.

Κάραν σου την θείαν ως θησαυρόν, άσυλον πλουτούσα θεοφόρε, η ση μονή, χαίρει καυχωμένη, και σε αεί δοξάζει, τα ρείθρα ιαμάτων αναπηγάζοντα.

Δέησιν προσάγαγε τω Θεώ, παμμάκαρ θεόφρων, υπέρ τέκνων των σων σοφέ, των την θείαν κάραν, την σην επιζητούντων, και ευλογίαν δίδου τούτοις και έλεος.

Πας ο των Οσίων θείος χορός, και των ιερέων, παμμάκαρ, στέψας σεπτόν, θείον σου το πνεύμα, εδέξαντο συν πάσι, χαρά εν τοις υψίστοις, ως τούτον σύσκηνον.

Πανόλβιε Πάτερ θαυματουργέ, ρύσαι τους ικέτας, και λιμού τε εκ του λοιμού, πληγής τε ακρίδος, και τελευτής των ζώων, και πάσης άλλης βλάβης ταις ικεσίαις σου.

Αίγλης εμφορούμενοι τριλαμπούς, εν μεθέξει θεία, Κλήμης Πάτερ συν των σοφώ, Γερμανώ άμα και τω Μελετίω, ακτίνα φωτοφόρον ημίν εκπέμψατε.

Πάσαι των Αγγέλων αι στρατιαί…

Νυν απολύεις.

Τρισάγιον.

Απολυτίκιον.

Εις την Απόλυσιν. Ήχος β`. Ότε εκ του ξύλου.

Δέχου, τας δεήσεις ευμενώς, των σοι προσφευγόντων εν πίστει, και δεομένων θερμώς, πανόσιε Κλήμης, και τας αιτήσεις αυτών, εκπληρώσας απάλλαξον θλίψεων παντοίων, σώζον τους ικέτας σου, ταις προς Θεόν σου ευχαίς, πόθω την Αγίαν σου Κάραν κατασπαζομένους, αφθόνως τοις πιστώς πηγάζουσι ιάματα.

Όντως, ανεδείχθης εκ Θεού, άκρος ακεστήρ αντιλήπτωρ, τα πάθη πάντων προς σε, μετά πόθου και πίστεως, προσπεφευγόντων θερμώς, αναργύρως ιώμενος, Κλήμης θεοφόρε, όθεν σου δεόμεθα, περιπτυσσόμενοι νυν, θείαν σου κάραν και βοώντες, οίκτειρον ημάς ταις ευχαίς σου, και δεινών παντοίων ελευθέρωσον.

Θεοτοκίον.

Πάντας, ημάς οίκτειρον Αγνή, Μήτερ του Θεού και Παρθένε, προσπεφευγόντας εν σοι, και σου την αντίληψιν επιζητούντας θερμώς, σον ικέτην προβάλλοντες, Κλήμεντα τον θείον, πρέσβυν, νυν πανάριστον, ου ταις ευχαίς των δεινών ρύσαι, εκ φθοράς και κινδύνων, και επιτυχείν βασιλείας του Υιού, αξίωσον δεόμεθα.

Δι ευχών…

Η/Υ ΠΗΓΗ

voutsinasilias.blogspot.gr

<http://voutsinasilias.blogspot.gr/2009_01_01_archive.html>